पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना की एक महीने से चल रही लहर, नए मरीजों के भयावह आंकड़, मौतें, ऑक्सीजन किल्लत के बीच सबसे बड़ी राहत मिली है। शनिवार को उज्जैन जिले में जरूरत से दोगुना से भी ज्यादा ऑक्सीजन का स्टॉक जमा हो गया था। इससे मरीजों की सांसों को राहत मिली। इसके साथ ही पड़ोसी जिलों को भी मदद मिल गई। प्रशासन की तरफ ऑक्सीजन आपूर्ति का काम देख रहे डीआईसी के जीएम एसआर सोनी ने बताया शनिवार को जिले में 43 टन ऑक्सीजन उपलब्ध थी, जबकि जिले की डिमांड 18 टन है।
इस अतिरिक्त ऑक्सीजन को आगर-मालवा व देवास जिले में भेजा जा रहा है। सोनी का मानना है कि अब ऑक्सीजन की उपलब्धता की लगभग यही स्थिति बनी रहेगी। यदि ऐसा है तो यह बड़ी व राहतभरी खबर है। राहत की दूसरी खबर रात में आई। हेल्थ बुलेटिन के मुताबिक 436 लोगों को डिस्चार्ज किया गया है। कोरोना से कोई मौत भी नहीं हुई। नए मरीज 262 मिले हैं। लगातार राहत मिलती दिख रही है और उम्मीद की जा रही है कि 10 दिन के अंदर स्थिति और संभल जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn